El Decret 279/1987, de 27 d'agost, pel qual es regulen els centres ocupacionals per a persones amb disminució, estableix el règim jurídic, econòmic i de relacions personals dels serveis i establiments de serveis socials classificables com a centres ocupacionals per a persones amb disminució.
Com a reglament específic de la Llei 26/1985, de 27 de desembre, de serveis socials, i tenint en compte el Decret 27/1987, de 29 de gener, d'ordenació dels serveis socials a Catalunya, va preveure l'adaptació gradual al sistema de centres ocupacionals per a persones amb disminució durant un període transitori de sis anys, d'aquells tallers per a persones amb disminució fins llavors existents.
La plena aplicació del Decret 279/1987, de 27 d'agost, com recull la seva disposició final, preveu unes mesures operatives que ha de desplegar aquest Departament i que, fonamentalment, es concreten, d'una banda, a establir un sistema d'acreditació de centres ocupacionals per integrar-se a la Xarxa d'Utilització Pública i la seva composició i, d'altra banda, a establir un sistema de concertació de les places dels centres ocupacionals que tinguin atorgat el grau d'acreditació i a regular el sistema d'admissions, el programa individual de rehabilitació personal, el barem de determinació de capacitat productiva i el model de contracte assistencial individual.
Per tot això, vista la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya i la disposició final del Decret 279/1987, de 27 d'agost, i atesa la proposta de la Comissió Interdepartamental d'Integració Laboral de les Persones amb Disminució i l'informe del Consell General de Serveis Socials,
Acreditació de centres ocupacionals
El grau d'acreditació s'obté mitjançant el procediment pel qual determinats centres ocupacionals per a persones amb disminució inscrits al Registre d'Entitats, Serveis i Establiments Socials reben de la Direcció General d'Afers Socials el reconeixement que compleixen uns nivells de qualitat, capacitat i ubicació geogràfica que els fa idonis per poder incorporar-se a la Xarxa d'Utilització Pública de centres ocupacionals per a persones amb disminució, gestionada per l'Institut Català d'Assistència i Serveis Socials (ICASS).
Requisits bàsics per a l'acreditació
A instància de l'entitat, titular del centre ocupacional registrat, el grau d'acreditació s'atorgarà per resolució de la Direcció General d'Afers Socials, amb la comprovació prèvia que reuneixi els requisits funcionals i materials de l'annex 1 d'aquesta Ordre.
Procediment i durada del grau d'acreditació
3.1 Les resolucions que atorguen el grau d'acreditació es faran constar com a nota marginal a l'assentament corresponent del centre ocupacional en el Registre d'Entitats, Serveis i Establiments Socials de la Direcció General d'Afers Socials.
A l'arxiu de documentació del Registre es custodiarà l'expedient on consti el grau d'acreditació.
3.2 L'acreditació tindrà validesa anual i es prorrogarà tàcitament cada any pel mateix termini mentre no es modifiquin les condicions que estableix l'annex 1 d'aquesta Ordre.
Tanmateix, el grau d'acreditació concedit es mantindrà durant la vigència del concert que tingui subscrit el Centre.
Xarxa Bàsica d'Utilització Pública
4.1 La Xarxa Bàsica d'Utilització Pública de centres ocupacionals per a persones amb disminució es regirà per les disposicions generals aplicables contingudes al Decret 27/1987, de 29 de gener, d'ordenació dels serveis socials, el Decret 39/1988, d'11 de febrer, regulador de la promoció, el finançament i les prestacions econòmiques dels serveis socials, i les disposicions específiques contingudes al Decret 279/1987, de 27 d'agost, i també les de la present Ordre.
4.2 La Xarxa Bàsica d'Utilització Pública queda configurada amb els centres ocupacionals de titularitat de l'Institut Català d'Assistència i Serveis Socials (ICASS) i d'altres centres dependents d'administracions públiques amb la coordinació territorial i funcional prèvia basada en els plans d'actuació social (PAS).
També formaran part de la Xarxa Bàsica d'Utilització Pública els centres ocupacionals de titularitat privada que, havent obtingut el grau d'acreditació, tinguin concert amb l'Institut Català d'Assistència i Serveis Socials (ICASS) o altres administracions públiques competents en la prestació de serveis socials
La Xarxa Bàsica d'Utilització Pública de centres ocupacionals per a persones amb disminució té per objecte garantir l'atenció terapèutica gratuïta en règim diürn a totes les persones amb disminució que reuneixin les condicions establertes a l'article 3 del Decret 279/1987, de 27 d'agost.
6.1 L'extensió de la Xarxa Bàsica d'Utilització Pública, pel que fa a nombre de places i ubicació territorial, es basarà en les concrecions anuals del Pla d'actuació social.
D'acord amb les previsions del Pla d'actuació social, i per tal de coordinar-se territorialment i funcionalment, els centres ocupacionals titularitat de l'Institut Català d'Assistència i Serveis Socials (ICASS) o altres entitats públiques competents en la prestació de serveis socials, procediran a configurar la composició de la Xarxa, amb les entitats privades titulars de centres ocupacionals per a persones amb disminució que hagin assolit el grau d'acreditació corresponent.
6.2 La composició de la Xarxa s'efectuarà adscrivint formalment els centres ocupacionals de titularitat pública i serà completada amb places de centres de titularitat privada.
6.3 L'adscripció formal de centres dependents d'administracions públiques es formalitzarà en conveni de cooperació interadministrativa, amb l'Institut Català d'Assistència i Serveis Socials (ICASS).
6.4 Les places necessàries per cobrir els mínims d'assistència previstos al Pla d'actuació social (PAS) seran concertades per l'ICASS o altres entitats públiques competents en la prestació de serveis socials amb aquells centres de titularitat privada que tinguin atorgat el grau d'acreditació, prioritàriament els d'iniciativa social.
7.1 Tal com estableix l'article 7.4 del Decret 39/1988, d'11 de febrer, les places concertades quedaran a disposició de l'Institut Català d'Assistència i Serveis Socials (ICASS) per assignar-les a les persones que reuneixin els requisits objectius que s'estableixin.
7.2 Les places concertades seran ocupades únicament per les persones que hagin estat valorades i declarades per l'Equip de Valoració i Orientació (EVO) com a usuaris potencials de centres ocupacionals.
La declaració d'usuari potencial es farà en funció del barem específic que s'adjunta com a annex 2 d'aquesta Ordre, d'acord amb el que estableix l'article 3 del Decret 279/1987, de 27 d'agost.
7.3 La sol·licitud d'ocupació d'una plaça concertada, la farà l'interessat o el seu representant legal davant l'Administració que porti a terme la concertació de la plaça.
Un cop efectuada la valoració, el Servei d'Atenció a Persones amb Disminució de l'ICASS comunicarà a l'interessat el seu resultat i l'adreçarà, si s'escau, a aquell centre que sigui idoni per a la seva integració.
L'assignació de places tindrà en compte les següents prioritats segons la procedència del potencial usuari: 1) barri o districte on s'ubica l'establiment, 2) localitat, 3) comarca.
El centre ocupacional haurà d'elaborar preceptivament el Programa individual de rehabilitació (PIR) de la persona amb disminució en el termini de 30 dies a comptar des de l'assignació de l'usuari.
Donada la conformitat per l'EVO, l'usuari s'incorporarà al centre ocupacional adequat integrant de la Xarxa mitjançant l'aprovació del Servei d'Atenció a Persones amb Disminució de l'ICASS.
Els usuaris dels centres ocupacionals de la Xarxa Bàsica d'Utilització Pública tindran els mateixos drets i deures que els que estableix el Decret 27/1987, de 29 de gener, d'ordenació dels serveis socials de Catalunya, i hauran de ser concretats en el contracte assistencial a què fan referència els articles 17 a 20 d'aquesta Ordre i en el Reglament de règim interior a elaborar per l'entitat titular del centre de la forma que estableix l'article 22 d'aquesta Ordre.
L'extinció de la relació contractual d'usuari d'una plaça concertada d'un centre ocupacional haurà de ser aprovada pel Servei d'Atenció a Persones amb Disminució de l'ICASS, amb l'informe previ de l'EVO, i tindrà lloc:
a) Per trasllat de l'usuari a un centre especial de treball o a una relació ordinària de treball o si escau a un centre d'atenció especialitzada.
b) Per canvi de centre ocupacional, amb l'informe favorable previ de l'EVO.
En aquest cas l'usuari tindrà dret prioritari a ocupar plaça en centres de la Xarxa d'Utilització Pública.
c) Per baixa voluntària amb renúncia a la plaça, llevat de les persones incapacitades, cas en què l'haurà d'efectuar el seu representant legal o tutor.
L'acció concertada per complementar la Xarxa Bàsica d'Utilització Pública tindrà per objecte la reserva de les places de centres ocupacionals privats que hagin obtingut el grau d'acreditació.
Els concerts seran signats per l'Institut Català d'Assistència i Serveis Socials (ICASS) o l'entitat pública corresponent.
La durada dels concerts serà anual, sens perjudici de la seva pròrroga.
Els mòduls econòmics de pagament de les places a concertar seran determinats anualment per resolució del conseller de Benestar Social.
Els preus màxims dels serveis substitutoris de la llar, als quals fa referència l'article 14.3 del Decret 279/1987, oferts per l'entitat, s'hauran d'ajustar als límits que estableixen les disposicions que sobre la matèria es dictin.
Quan existeixi més d'un centre ocupacional acreditat en una comarca que vulgui concertar places per completar la Xarxa Bàsica d'Utilització Pública, es donarà prioritat a l'adjudicació que afavoreixi més el criteri de sectorització indicat al punt k) de l'annex 1 de la present Ordre.
14.1 En els concerts no podran incloure's més obligacions econòmiques que les de manteniment econòmic de les places segons els mòduls vigents.
Qualsevol altra col·laboració econòmica s'haurà d'articular a través de les respectives convocatòries anuals de subvencions.
14.2 Les obligacions de contingut no estrictament econòmic, com l'assistència tècnica i la formació del personal, podran ser convingudes en protocols addicionals als concerts que subscriuran les entitats públiques i l'entitat titular del centre.
15.1 El pagament del mòdul concertat s'efectuarà independentment de l'ocupació efectiva de la plaça sempre que aquesta estigui a disposició de l'Administració i amb possibilitats d'ocupació immediata.
15.2 El pagament s'efectuarà per mensualitats avançades i amb liquidació anual que serà efectuada mitjançant documentació normalitzada facilitada per l'entitat pública competent.
16.1 El concert podrà ser rescindit unilateralment per les entitats públiques competents quan el centre ocupacional no compleixi satisfactòriament els objectius i les funcions que estableixen el Decret 279/1987, de 27 d'agost, i la present Ordre.
Prèviament a la rescissió es farà un requeriment i es donarà un termini no superior a tres mesos per esmenar les deficiències existents.
16.2 La negativa del centre ocupacional a atendre una persona designada per ocupar una plaça concertada ocasionarà la rescissió automàtica de la concertació d'aquella plaça.
16.3 En cas de rescissió dels concerts, s'iniciaran d'ofici les mesures necessàries per a la continuïtat de l'atenció als usuaris; així mateix es comunicarà al Registre d'Entitats, Serveis i Establiments Socials de la Direcció General d'Afers socials, a fi i efecte de procedir a la cancel·lació del grau d'acreditació.
Contracte-carta d'assistència personal
17.1 Els usuaris o, si és el cas, els seus representants legals subscriuran amb la direcció del centre ocupacional al qual s'incorporin un contracte assistencial tal com estableix l'article 8 del Decret 279/1987, de 27 d'agost, segons el model normalitzat que s'adjunta a l'annex 3 d'aquesta Ordre.
El contracte subscrit per les entitats titulars dels centres ocupacionals no integrades en la Xarxa Bàsica d'Utilització Pública o no subvencionades també haurà de complir els requisits mínims establerts a l'article 8 de l'esmentat Decret.
17.2 El contracte assistencial haurà d'estar disponible en tots els centres ocupacionals.
17.3 Aquest document configura la relació jurídica assistencial que es dóna entre l'entitat titular del centre i la persona assistida, determinant els drets i deures recíprocs i les circumstàncies que detalla l'article següent.
17.4 Les causes d'extinció de la relació assistencial hauran de constar al Reglament de règim interior aprovat per la Direcció General d'Afers Socials.
En els centres ocupacionals concertats o subvencionats, l'extinció haurà de ser autoritzada pel Servei d'Atenció a Persones amb Disminució de l'ICASS.
A aquests efectes, l'EVO, proposarà la destinació o l'atenció que s'ha de donar a la persona amb disminució si ho necessités.
18.1 El contracte assistencial no podrà incorporar cap clàusula que impliqui renúncia de drets reconeguts a l'ordenament jurídic vigent o que desvinculi l'usuari de les obligacions establertes.
18.2 El contracte d'assistència haurà de contenir el Programa individual de rehabilitació i a més, com a mínim:
Dades registrals de l'entitat titular del centre ocupacional.
Dades personals de l'usuari del centre ocupacional; s'entenen com a tal les que constin en el document nacional d'identitat.
Dades del representant legal de l'usuari amb disminució, fent referència a la declaració judicial d'incapacitació.
Dades de la persona que porta a terme l'atenció domiciliària de l'usuari.
Dades de l'entitat asseguradora i número de pòlissa que assumeix el risc de responsabilitat civil i personal de l'usuari.
Dades sobre l'assistència sanitària (CAP, metge, horari, núm. de cartilla).
Horari d'atenció terapèutica i del servei de menjador.
Període de vacances d'acord amb el que estableix el Reglament de règim interior.
Preus dels serveis d'atenció terapèutica, menjador i transport, separadament.
Extracte obligacional i funcional del Reglament del règim interior.
Resultat de la resolució del reconeixement de la condició legal de persona amb disminució.
El contracte serà subscrit per triplicat i se'n lliurarà un exemplar a l'Entitat, un a l'usuari o al seu representant legal i el tercer romandrà dipositat al centre ocupacional a disposició del Consell Assessor i de Seguiment, i de la Inspecció de la Direcció General de Afers Socials.
20.1 El centre ocupacional custodiarà per a cada usuari la documentació que a continuació es detalla: a) Còpia del certificat de persona amb disminució.
b) Còpia de la comunicació del resultat de la valoració com a usuari, segons l'article 7.3.
c) Contracte d'assistència personal.
d) Còpia del programa individual de rehabilitació.
20.2 En el supòsit que es doni baixa de l'usuari per una de les causes que preveu l'article 9, apartats a) i b), d'aquesta Ordre, l'esmentada documentació s'haurà de traslladar al nou centre de destinació.
21.1 Totes les entitats titulars de centres ocupacionals per a persones amb disminució estan obligades a comunicar, dins de l'últim trimestre de cada any, a la Direcció General d'Afers Socials, totes les tarifes de preus mensuals màximes que s'aplicaran durant l'anualitat següent per als nous ingressos tal com estableix l'article 23.1 del Decret 27/1987, de 29 de gener, d'ordenació dels serveis socials de Catalunya.
21.2 Els preus no podran variar durant l'any natural i a efectes de garantir el dret a la continuïtat del servei que estableix l'article 26.d) del Decret esmentat, els contractes assistencials podran incloure clàusula de revisió de preus adequada a l'índex general de preus al consum de l'exercici immediat.
21.3 Els establiments concertats no podran percebre dels usuaris cap pagament que no respongui als conceptes de serveis substitutoris de la llar, previstos a l'article 14.3 del Decret 279/1987.
22.1 Contingut del Reglament de règim interior.
El Reglament de règim interior que, d'acord amb l'article 6 del Decret 279/1987, de 27 d'agost, ha de concretar l'organització interna del centre ocupacional, ha de contenir com a mínim:
Dades de constitució de l'entitat titular del centre ocupacional.
Plantilla de personal: direcció i categories professionals.
Funcions del personal, per categories.
Relació de serveis i activitats del centre ocupacional.
Normes de funcionament del Consell Assessor i de Seguiment.
Condicions d'admissió, amb referència expressa a les normes d'aquesta Ordre quan tinguin places concertades.
Règim de disciplina funcional, adaptat a les característiques dels usuaris.
Relació de drets i deures dels usuaris.
Sistemes de coordinació per tal de garantir el compliment de la connexió formal amb un o més centres especials de treball de la zona.
22.2 La Direcció General d'Afers Socials qualificarà el Reglament de règim interior i en custodiarà una còpia diligenciada.
Valoració de condicions d'usuari
En compliment del que disposa l'article 3 del Decret 279/1987, de 27 d'agost, s'aprova el barem específic, que s'inclou com a annex 2 d'aquesta Ordre.
Programa general de rehabilitació
Els programes generals de rehabilitació dels centres ocupacionals hauran de contenir, com a mínim:
b) Horari dels usuaris i horaris de reunió de l'equip tècnic.
f) Relacions amb CET i/o empresa ordinària.
g) Atribució d'activitats a cadascun dels usuaris.
Programa individual de rehabilitació (PIR)
25.1 S'incorpora com a annex 4 d'aquesta Ordre un model de Programa individual de rehabilitació que, un cop complimentat, haurà de ser supervisat per l'EVO, que en conservarà una còpia.
25.2 Els programes individuals de rehabilitació hauran de contenir les circumstàncies específiques.
A partir de l'entrada en vigor d'aquesta Ordre i fins al termini del període que fixa la disposició transitòria 1 del Decret 279/1987, de 27 d'agost, la Direcció General d'Afers Socials establirà els mecanismes adients per a la preparació dels monitors especialitzats previstos a l'article 7.1 a) del Decret esmentat.
- 1 S'autoritza la Direcció General d'Afers Socials perquè prengui les mesures adients per a l'execució d'aquesta Ordre.
- 2 Aquesta Ordre entrarà en vigor l'endemà de la seva publicació al Diari Oficial de la Generalitat de Catalunya.
Barcelona, 28 de juliol de 1992
Requisits funcionals i materials necessaris per poder obtenir el grau d'acreditació:
a) Disposar d'un col·lectiu de 16 usuaris, com a mínim, que reuneixin els requisits que estableix l'article 2 del Decret 279/1987, de 27 d'agost.
Aquest mínim d'usuaris podrà ser rebaixat en les comarques de població inferior a 35.000 habitants amb l'informe previ de l'Institut Català d'Assistència i Serveis Socials (ICASS) i d'acord amb les previsions del Pla d'actuacions social vigent.
b) Disposar de les ratios de personal d'atenció directa que s'indiquen al Decret 279/1987, de 27 d'agost, en règim de contractació.
Quan el centre ocupacional atengui persones amb greus disminucions físiques, amb el grau que es determini segons el barem establert, o atengui persones valorades de trastorn autista, segons criteris del Programa de salut mental, s'haurà d'incrementar el personal en un auxiliar de monitor per a cada 8 atesos en les condicions esmentades.
c) Disposar d'una superfície útil en l'àrea de teràpia ocupacional de 4 a 6 metres quadrats per persona atesa.
d) Complir les normes sobre l'accessibilitat i la supressió de barreres arquitectòniques aplicables als edificis d'ús públic.
e) Realitzar les activitats de teràpia ocupacional en horari partit entre el matí i la tarda, que abastarà 8 hores diàries d'atenció.
f) El període de vacances tindrà una durada màxima de 30 dies llevat dels períodes que es puguin establir per Setmana Santa i Nadal.
g) Garantir la gratuïtat de la teràpia ocupacional.
h) Adequar el règim de preus dels serveis de menjador i transport als límits que puguin establir-se.
i) Tenir garantida la connexió amb centres especials de treball de la seva zona, d'acord amb l'ICASS.
j) Disposar d'un reglament de règim interior qualificat favorablement per la Direcció General d'Afers Socials.
k) El centre ocupacional haurà d'estar territorialment ubicat d'acord amb les previsions de planificació que estableixi el Departament de Benestar Social que hauran de basar-se en el Pla d'Actuació Social (PAS)
- 1 Persones amb disminució física
Per cada concepte s'atorgarà la següent puntuació:
1 Espàstic o flàccid sense moviments.
2 Moviments voluntaris d'arc entre el 30% i el 50% del normal.
3 Moviments voluntaris d'arc entre el 50% i el 70% del normal.
4 Moviments voluntaris d'arc superior al 70%.
5 Moviments en força i arc normals.
0 Sense funció ni sensibilitat.
1 Anquilosi de turmell més dits en grapa o peu equí.
2 Limitació de turmell sense funció al peu.
3 Limitació de turmell amb funció del peu sense independitzar dits.
4 Turmell normal amb funció del peu sense independitzar dits.
0 Està contraindicada la sedestació.
4 Control del tronc a qualsevol cadira.
No hi ha cap patologia al tronc.
2 Control intermitent amb concentració important.
1 Coordinació viso-motora alterada.
2 Coordinació viso-motora correcta sense coordinació bimanual.
3 Coordinació viso-motora correcta amb alteració de la coordinació bimanual.
4 Igual a 3 però corregeix amb la vista fins a la normalitat.
5 Correcta coordinació viso-motora i bimanual.
4 Agudesa al millor dels ulls de 0,8 o més.
4 Agudesa la millor dels ulls de 0,8 o més.
0 Hipoacúsia bilateral de 100 dB o més.
1 Hipoacúsia a la millor orella entre 80 i 100 dB de pèrdua.
2 Hipoacúsia a la millor orella entre el 70 i 80 dB de pèrdua.
3 Hipoacúsia a la millor orella entre el 50 i 70 dB de pèrdua.
4 Hipoacúsia a la millor orella entre el 30 i 50 dB de pèrdua.
5 Audició normal en una o ambdues orelles.
1 Dispnea a petits esforços (dispnea a les AVD: vestir-se, rentar-se, desplaçaments curts en pla...)
2 Dispnea a mitjans esforços (dispnea a les activitats domèstiques lleugeres: fer el llit parar taula, desplaçar-se 100 m).
3 Dispnea a grans esforços (dispnea a les activitats domèstiques: escombrar, pujar un tram de 20 o més esglaons, caminar ràpid o en pujades...).
5 No hi ha patologia respiratòria.
Ulceració profunda o amputacions en dues extremitats o dolor constant, fins i tot en repòs.
1 Ulceració profunda en una extremitat o amputació en una extremitat a l'alçada del canell o turmell o superior o claudicació als 25 m o menys.
2 Ulceració superficial en una extremitat o amputació en una extremitat per sota de canell o turmell o claudicació entre els 25 i 100 m
3 Ulceració superficial exclusivament o claudicació a més de 100 m.
Incontinència fecal i urinària completa.
1 Sonda permanent o col·lector.
2 Sensació de plenitud vesical i control amb regulació horària.
3 Bons reflexos sense control en situacions d'urgència.
0 Diabetis mellitus mal controlada malgrat tractament amb insulina i dieta estricta (més de 12 descompensacions als darrers tres mesos).
1 Diabetis mellitus amb control deficient malgrat tractament amb insulina i dieta estricta (més de 6 descompensacions als darrers sis mesos).
2 Diabetis mellitus controlada amb insulina i dieta estricta presentant ocasionalment alguna descompensació.
3 Diabetis mellitus ben controlada amb insulina i dieta estricta.
4 Diabetis mellitus controlada amb HGO i/o dieta estricta.
0 Presenta crisis convulsives generalitzades amb una freqüència de 2 o més al mes.
1 Presenta crisis convulsives generalitzades de forma esporàdica (menys de dos al mes).
2 Presenta crisis parcials o d'absència freqüents (pràcticament diàries).
3 Presenta crisis parcials o d'absència esporàdicament.
4 No presenta crisis amb medicació continuada.
Els subjectes que obtenen puntuacions inferiors a les assenyalades en el perfil teòric, que es detalla seguidament, en dos o més factors de l'apartat A o en un o més dels factors de la resta d'apartats establerts són persones susceptibles d'estar ateses en centre ocupacional.
Es considerarà tanmateix el pronòstic sobre el curs probable de l'estat de la discapacitat de la persona.
Un grup tècnic procedirà al seguiment del desenvolupament del barem de persones amb disminució física durant el període d'un any.
A.2 Motricitat mà secundària: 1.
- 2 Persones amb disminució psíquica-deficiència mental
"La capacitat laboral del deficient mental adult".
CR2 i CR2T: destresa i coordinació visomotriu.
Puntuació: CR2: nombre de peces col·locades en 5 minuts.
CR2T: realització correcta 100/temps.
CR2T: realització incorrecta 60/temps.
ADSCLAB: adaptació sòcio-laboral i grau d'autonomia personal.
Utilització del transport públic:
2 Fa servir el transport públic correctament i en totes les ocasions.
1 Fa servir el transport públic només en recorreguts habituals i fixos
Coneixement del valor dels diners:
2 Coneix el valor dels diners i compra sense equivocar-se.
1 Compra però li han de donar els diners justos.
0 No coneix el valor dels diners.
Coneixement de les hores i orientació en el temps: 2 Sap fer servir el rellotge i coneix les hores.
No té un coneixement precís del rellotge.
1 Té activitats de lleure dirigides, assisteix a un esplai.
3 Té adquirits tots els hàbits d'autonomia sense necessitar supervisió.
2 Té adquirits tots els hàbits d'autonomia però necessita supervisió.
1 Té adquirits tots els hàbits d'autonomia a excepció de bany o dutxa
Puntuació: és la suma de punts que se li atorguen per cadascun dels apartats, només puntua un indicador en cada apartat.
Els subjectes que obtenen una puntuació més alta en la combinació dels criteris del grup B en comparació a la puntuació obtinguda en la combinació de criteris del grup A són persones objecte de ser ateses en un centre ocupacional.
En el cas que una persona obtingui una puntuació més alta en la combinació de criteris del grup A en comparació a la puntuació obtinguda en la combinació de criteris del grup B no es considera persona susceptible de ser atesa en un centre ocupacional llevat que presenti una discapacitat física, sensorial i/o mental que interfereixi l'activitat laboral segons el següent barem:
Epilèpsia: crisi de gran mal amb una freqüència de més d'una diària.
Signes d'insuficiència cardíaca de difícil control.
Proves funcionals respiratòries VEMS i/o CV. inferior a 35% del normal.
Dèficits visuals: pèrdues de visió inferiors a 0,1 en l'ull millor, amb correcció òptica.
Malalts renals: insuficiència renal crònica subsidiària d'hemodiàlisi, mal tolerada.
Trastorns mentals: crisis agudes freqüents o bé quadre crònic estabilitzat.
Contracte d'assistència personal
d'una banda el senyor/la senyora (nom i cognoms), amb DNI núm. (núm.), actuant en representació de l'entitat (nom de l'entitat), amb domicili social a (localitat i adreça), telèfon (núm.), inscrita al Registre d'entitats, serveis i establiments socials, en data (data) i amb el núm. (núm.), i titular del centre ocupacional (nom del centre ocupacional) inscrit a l'esmentat registre, secció (nom de la secció) amb el núm. (núm.),
i d'una altra, el senyor/la senyora (nom i cognoms), amb DNI núm. (núm.), amb domicili a (localitat i adreça), telèfon (núm.), nascut/da a (localitat i data), actua (en nom propi com a usuari, o bé en representació legal del senyor/la senyora (nom i cognoms), amb DNI núm. (núm.), amb domicili (localitat i adreça).
Ambdues parts es reconeixen capacitat legal per contractar i obligar-se
- 1 Que (nom i cognoms de l'usuari) té reconeguda la condició legal de persona amb disminució amb un grau de disminució de (núm.)% i que la seva capacitat productiva no és superior a l'establerta a l'article 3 del Decret 279/1987, segons acredita per certificació que s'adjunta, de l'EVO.
- 2 Que l'entitat titular del centre ocupacional es compromet a proporcionar a l'usuari els serveis de teràpia ocupacional i de suport, adaptant-los tant com sigui possible a les seves característiques individuals per tal d'afavorir una correcta habilitació personal i integració social.
Per tot això, i de comú acord, decideixen subscriure el present contracte regulador de les obligacions recíproques derivades de la relació assistencial, amb les següents
El centre ocupacional (nom del centre) prestarà a l'usuari el servei de teràpia ocupacional en les àrees d'ajustament personal i ocupació terapèutica, d'acord amb les activitats i característiques que s'especifiquen en el programa individual de rehabilitació.
També es facilitaran els serveis de suport següents: (indiqueu-los).
En cap cas les activitats ocupacionals que pugui realitzar l'usuari en el centre tindran la consideració de laborals.
El contracte s'estableix des de (data), i la seva durada serà anual.
L'horari d'atenció serà de 40 hores setmanals de dilluns a divendres, en règim de jornada partida i distribuït de la forma següent:
El centre, restarà tancat per vacances durant (indiqueu el període, mes, etc).
També restarà tancat durant les festes de caràcter local i totes aquelles que es derivin de l'aplicació de la normativa vigent.
L'usuari abonarà per mesos vençuts a l'entitat titular, la quantitat de (quantitat) pessetes pels serveis de suport esmentats al pacte primer (indicar la quantia per cadascun dels serveis per separat).
Nota: en el cas dels centres no concertats podrà constar la quantitat a abonar per l'usuari pels serveis de teràpia ocupacional.
L'entitat contractant té en vigor una pòlissa d'assegurances que cobreix la responsabilitat civil dels usuaris atesos i del personal d'atenció directa i de suport, de la qual es facilita còpia a l'usuari o al seu representant legal.
Els drets i deures de l'usuari seran els establerts a l'article 26 del Decret 27/1987, d'ordenació dels serveis socials, i els previstos al Reglament de règim interior aprovat per la Direcció General d'Afers Socials i del qual es facilita una còpia a l'usuari o al seu representant legal.
El present contracte podrà ser rescindit, per renúncia voluntària de l'usuari o del seu representant legal, per tancament del centre degudament autoritzat i per totes aquelles causes que s'expressen al reglament de règim interior.
Les diferències que puguin sorgir en la interpretació d'aquest contracte seran resoltes per la Direcció General d'Afers Socials, sense que això comporti renúncia al dret de sotmetre's expressament al jutge competent del territori del centre ocupacional, renunciant al seu propi fur.
I en prova de conformitat, les parts contractants signen per duplicat i a un sol efecte a la localitat i data indicats a l'encapçalament.
(en la seva qualitat d'usuari o com a representació legal) Signat: (nom i cognoms)
com a representant legal de l'entitat.
Programa individual de rehabilitació
L'objectiu general és la millora o el manteniment de l'autonomia personal i social.
L'objectius general és la millora o el manteniment de la comunicació no verbal i/o verbal.
Àrea: hàbits d'ocupació terapèutica.
L'objecte general és aconseguir una adequada adaptació a les tasques pròpies d'aquesta àrea.
Àrea: activitats d'ocupació terapèutica.
L'objectiu general és aconseguir el manteniment o la millora d'aptituds i habilitats ocupacionals.
El director tècnic haurà d'especificar en cada un dels programes individuals de rehabilitació els objectius específics i operatius adequats per a cada usuari en cada una de les àrees, i també fer esment de les tècniques o metodologia i de les activitats que s'utilitzaran.
Tanmateix, en el programa individual de rehabilitació hauran de constar els tractaments mèdics i/o psicoterapèutics, i les orientacions socials mèdiques i/o psicològiques.